Title: ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ตำบลบ้านปึก ตำบลแสนสุข และตำบลเสม็ด อำเภอเมืองชลบุรี จังหวัดชลบุรี เป็นกรณีที่มีความจำเป็นโดยเร่งด่วน

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง 
กำหนดให้การเวนคืนอสังหาริมทรัพย์ในท้องที่ตำบลบ้านปึก
ตำบลแสนสุข
และตำบลเสม็ด อำเภอเมืองชลบุรี จังหวัดชลบุรี
เป็นกรณีที่มีความจำเป็นโดยเร่งด่วน[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน
ในท้องที่ตำบลบ้านปึก ตำบลแสนสุข และตำบลเสม็ด อำเภอเมืองชลบุรี จังหวัดชลบุรี
พ.ศ. ๒๕๔๓ เพื่อสร้างและขยายถนนตามโครงการผังเมืองรวมเมืองชลบุรี แล้ว นั้น

ผู้ว่าราชการจังหวัดชลบุรีผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า
การสร้างและขยายถนนสายดังกล่าวเป็นกรณีที่มีความจำเป็นโดยเร่งด่วน
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม

ดังนั้น
อาศัยอำนาจตามความในมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
คณะรัฐมนตรีโดยมติเมื่อวันที่ ๒๗ มกราคม พ.ศ. ๒๕๔๗
จึงกำหนดให้การเวนคืนอสังหาริมทรัพย์ในท้องที่ตำบลบ้านปึก ตำบลแสนสุข และตำบลเสม็ด
อำเภอเมืองชลบุรี จังหวัดชลบุรี
ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลบ้านปึก ตำบลแสนสุข
และตำบลเสม็ด อำเภอเมืองชลบุรี จังหวัดชลบุรี พ.ศ. ๒๕๔๓
เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้

ประกาศ
ณ วันที่ ๘ มีนาคม พ.ศ. ๒๕๔๗
พันตำรวจโท
ทักษิณ  ชินวัตร
นายกรัฐมนตรี
ศุภชัย/พิมพ์
๒๓ มิถุนายน
๒๕๔๗
สุมลรัตน์/พัชรินทร์/
ตรวจ
๒
กรกฎาคม ๒๕๔๗
A+B

[๑] รก.๒๕๔๗/พ๒๙ง/๓/๑๒ มีนาคม
๒๕๔๗